**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2018-09-11 Nr. T-7

Posėdžio data – 2018 m. liepos 26 d.

Posėdžio pradžia – 9.00 val.

Posėdžio pirmininkai: V. Grubliauskas, J. Simonavičiūtė, A. Šulcas.

Posėdžio sekretorius – M. Vitkus.

Klaipėdiečių tribūnoje pasisako: A. Mockus, L. Barčkus, M. Žvigėla, V. Jurgelevičienė,
K. Bagdonas, M. Šulcaitė.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 27 Tarybos nariai, nedalyvauja: V. Plečkaitis, J. Skrabulienė, L. Petraitienė,
A. Razbadauskas. Posėdyje dalyvaujančių Tarybos narių ir svečių sąrašai pridedami (1-3 priedai).

V. Grubliauskas informuoja, jog yra gautas Tėvynės sąjungos-Lietuvos krikščionių demokratų frakcijos pranešimas, kad Tarybos posėdyje dalyvauja nustatyta tvarka neužsiregistravę asmenys.

A. Barbšys sako, kad V. Titovas į Tarybos posėdžių salę pravedė neužsiregistravusį asmenį.

V. Grubliauskas siūlo atsakingiems darbuotojams užtikrinti, kad Tarybos posėdžio metu būtų laikomasi nustatytos tvarkos.

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 24 klausimai:

1. Dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2018 m. vasario 21 d. sprendimo Nr. T2-21 „Dėl Klaipėdos miesto savivaldybės 2018 metų biudžeto patvirtinimo“ pakeitimo. Pranešėja R. Kambaraitė.

3. Dėl Klaipėdos miesto savivaldybės tarybos 2018 m. vasario 21 d. sprendimo Nr. T2-23 „Dėl Klaipėdos miesto savivaldybės aplinkos apsaugos rėmimo specialiosios programos 2018 m. priemonių patvirtinimo“ pakeitimo. Pranešėja R. Chuševė.

4. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-291 „Dėl Klaipėdos miesto savivaldybės aplinkos monitoringo 2017–2021 m. programos patvirtinimo“ pakeitimo. Pranešėja R. Chuševė.

5. Dėl Adolfo Ramanausko-Vanago atminimo įamžinimo. Pranešėja N. Laužikienė.

6. Dėl Konstantino Sarsanijos atminimo įamžinimo Klaipėdoje. Pranešėja N. Laužikienė.

7. Dėl Klaipėdos miesto savivaldybės atstovo delegavimo į Regioninę kultūros tarybą. Pranešėja N. Laužikienė.

8. Dėl architektūrinių konkursų organizavimo. Pranešėja E. Mantulova.

9. Dėl valstybinės žemės sklypo Klaipėdoje, Dubysos g. 12, nuomos. Pranešėja R. Gružienė.

10. Dėl Klaipėdos miesto savivaldybės tarybos 2017 m. kovo 30 d. sprendimo Nr. T2-75 „Dėl Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“ pakeitimo. Pranešėja V. Lendraitienė.

11. Dėl Klaipėdos miesto savivaldybės tarybos 2018 m. gegužės 31 d. sprendimo Nr. T2-102 „Dėl fiksuotų pajamų mokesčio dydžių, taikomų įsigyjant verslo liudijimus 2019 metais vykdomai veiklai, patvirtinimo“ pakeitimo. Pranešėja K. Petraitienė.

12. Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo. Pranešėjas S. Paliulis.

13. Dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei. Pranešėjas S. Paliulis.

14. Dėl Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašo patvirtinimo. Pranešėja J. Asadauskienė.

15. Dėl Klaipėdos miesto savivaldybės tarybos 2017 m. lapkričio 23 d. sprendimo Nr. T2-315 „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“ pakeitimo. Pranešėja Z. Stankienė.

16. Dėl Klaipėdos miesto savivaldybės atsinaujinančių išteklių energijos naudojimo veiksmų plano iki 2020 metų patvirtinimo. Pranešėjas A. Gaižutis.

17. Dėl socialinio būsto nuomos sąlygų pakeitimo. Pranešėja D. Netikšienė.

18. Dėl savivaldybės gyvenamųjų patalpų nuomos administravimo ir šių patalpų, kaip nuosavybės teisės objekto, valdymo išlaidų tarifo nustatymo. Pranešėja D. Netikšienė.

19. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

20. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

21. Dėl mokyklinio autobuso perėmimo Klaipėdos miesto savivaldybės nuosavybėn ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

22. Dėl savivaldybės neįrengtos pastogės dalies pardavimo. Pranešėjas E. Simokaitis.

23. Dėl turto perdavimo valdyti, naudoti ir disponuoti patikėjimo teise savivaldybės biudžetinei įstaigai „Klaipėdos paplūdimiai“. Pranešėjas E. Simokaitis.

24. Dėl viešųjų tualetų ir dušų paslaugos teikimo kainos patvirtinimo. Pranešėja I. Šakalienė.

Taip pat, yra teikiami Tarybai spręsti dėl įtraukimo į posėdžio darbotvarkę penki klausimai:

1. Dėl Arūno Matuzo skyrimo į Klaipėdos „Smeltės“ progimnazijos direktoriaus pareigas.

2. Dėl Klaipėdos miesto savivaldybės administracijos direktoriaus pavaduotojos Elidos Mantulovos atleidimo iš pareigų.

3. Dėl Klaipėdos miesto savivaldybės administracijos direktoriaus pavadavimo.

4. Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo.

5. Dėl komisijos sudarymo Klaipėdos miesto savivaldybės tarybos narių 2018 m. liepos 23 d. teikime pateiktiems faktams ištirti.

N. Puteikienė siūlo iš darbotvarkės išbraukti 8-ą klausimą „Dėl architektūrinių konkursų organizavimo“ ir 13-ą klausimą „Dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei“.

V. Titovas siūlo išbraukti 5-ą darbotvarkės klausimą „Dėl Adolfo Ramanausko-Vanago atminimo įamžinimo“ ir 5-ą papildomą klausimą „Dėl komisijos sudarymo Klaipėdos miesto savivaldybės tarybos narių 2018 m. liepos 23 d. teikime pateiktiems faktams ištirti“.

V. Grubliauskas siūlo apsispręsti dėl N. Puteikienės siūlymo išbraukti 8-ą darbotvarkės klausimą. Balsavimu (už – 6, prieš – 19, susilaiko – 1) nepritarta siūlymui.

V. Grubliauskas siūlo apsispręsti dėl N. Puteikienės siūlymo išbraukti 13-ą darbotvarkės klausimą. Balsavimu (už – 6, prieš – 19, susilaiko – 1) nepritarta siūlymui.

V. Grubliauskas siūlo apsispręsti dėl V. Titovo siūlymo išbraukti 5-ą darbotvarkės klausimą. Balsavimu (už – 1, prieš – 26, susilaiko – 0) nepritarta siūlymui.

V. Grubliauskas siūlo apsispręsti dėl 1-o papildomo klausimo įtraukimo į darbotvarkę. Bendru sutarimu pritarta klausimo įtraukimui į darbotvarkę.

V. Grubliauskas siūlo apsispręsti dėl 2-o papildomo klausimo įtraukimo į darbotvarkę. Bendru sutarimu pritarta klausimo įtraukimui į darbotvarkę.

V. Grubliauskas siūlo apsispręsti dėl 3-o papildomo klausimo įtraukimo į darbotvarkę. Bendru sutarimu pritarta klausimo įtraukimui į darbotvarkę.

V. Grubliauskas siūlo apsispręsti dėl 4-o papildomo klausimo įtraukimo į darbotvarkę. Bendru sutarimu pritarta klausimo įtraukimui į darbotvarkę.

V. Grubliauskas siūlo apsispręsti dėl 5-o papildomo klausimo įtraukimo į darbotvarkę. Balsavimu (už – 26, prieš – 1, susilaiko – 0) pritarta klausimo įtraukimui į darbotvarkę.

V. Grubliauskas siūlo pirmu klausimu svarstyti 1-ą papildomą klausimą, antru – 5-ą papildomą, trečiu – 5-ą pagrindinės darbotvarkės klausimą.

V. Titovas siūlo antru klausimu svarstyti 5-ą pagrindinės darbotvarkės klausimą, trečiu – 5-ą papildomą.

V. Grubliauskas siūlo apsispręsti dėl pritarimo siūlymui pirmu klausimu svarstyti 1-ą papildomą klausimą, antru – 5-ą papildomą, trečiu – 5-ą pagrindinės darbotvarkės klausimą. Balsavimu (už – 24, prieš – 1, susilaiko – 0) pritarta siūlymui.

V. Grubliauskas siūlo apsispręsti dėl pritarimo darbotvarkei su pakeitimais. Balsavimu
(už – 25, prieš – 1, susilaiko – 0) patvirtinta darbotvarkė su pakeitimu.

DARBOTVARKĖ:

1. Dėl Arūno Matuzo skyrimo į Klaipėdos „Smeltės“ progimnazijos direktoriaus pareigas. Pranešėja I. Gelžinytė-Litinskienė.

2. Dėl komisijos sudarymo Klaipėdos miesto savivaldybės tarybos narių 2018 m. liepos 23 d. teikime pateiktiems faktams ištirti. Pranešėjas V. Grubliauskas.

3. Dėl Adolfo Ramanausko-Vanago atminimo įamžinimo. Pranešėja N. Laužikienė.

4. Dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo. Pranešėja I. Butenienė.

5. Dėl Klaipėdos miesto savivaldybės tarybos 2018 m. vasario 21 d. sprendimo Nr. T2-21 „Dėl Klaipėdos miesto savivaldybės 2018 metų biudžeto patvirtinimo“ pakeitimo. Pranešėja R. Kambaraitė.

6. Dėl Klaipėdos miesto savivaldybės tarybos 2018 m. vasario 21 d. sprendimo Nr. T2-23 „Dėl Klaipėdos miesto savivaldybės aplinkos apsaugos rėmimo specialiosios programos 2018 m. priemonių patvirtinimo“ pakeitimo. Pranešėja R. Chuševė.

7. Dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-291 „Dėl Klaipėdos miesto savivaldybės aplinkos monitoringo 2017–2021 m. programos patvirtinimo“ pakeitimo. Pranešėja R. Chuševė.

8. Dėl Konstantino Sarsanijos atminimo įamžinimo Klaipėdoje. Pranešėja N. Laužikienė.

9. Dėl Klaipėdos miesto savivaldybės atstovo delegavimo į Regioninę kultūros tarybą. Pranešėja N. Laužikienė.

10. Dėl architektūrinių konkursų organizavimo. Pranešėja E. Mantulova.

11. Dėl valstybinės žemės sklypo Klaipėdoje, Dubysos g. 12, nuomos. Pranešėja R. Gružienė.

12. Dėl Klaipėdos miesto savivaldybės tarybos 2017 m. kovo 30 d. sprendimo Nr. T2-75 „Dėl Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“ pakeitimo. Pranešėja V. Lendraitienė.

13. Dėl Klaipėdos miesto savivaldybės tarybos 2018 m. gegužės 31 d. sprendimo Nr. T2-102 „Dėl fiksuotų pajamų mokesčio dydžių, taikomų įsigyjant verslo liudijimus 2019 metais vykdomai veiklai, patvirtinimo“ pakeitimo. Pranešėja K. Petraitienė.

14. Dėl Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo. Pranešėja N. Laužikienė.

15. Dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei. Pranešėja
N. Laužikienė.

16. Dėl Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašo patvirtinimo. Pranešėja J. Asadauskienė.

17. Dėl Klaipėdos miesto savivaldybės tarybos 2017 m. lapkričio 23 d. sprendimo Nr. T2-315 „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“ pakeitimo. Pranešėja Z. Stankienė.

18. Dėl Klaipėdos miesto savivaldybės atsinaujinančių išteklių energijos naudojimo veiksmų plano iki 2020 metų patvirtinimo. Pranešėjas A. Gaižutis.

19. Dėl socialinio būsto nuomos sąlygų pakeitimo. Pranešėja D. Netikšienė.

20. Dėl savivaldybės gyvenamųjų patalpų nuomos administravimo ir šių patalpų, kaip nuosavybės teisės objekto, valdymo išlaidų tarifo nustatymo. Pranešėja D. Netikšienė.

21. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

22. Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms. Pranešėjas E. Simokaitis.

23. Dėl mokyklinio autobuso perėmimo Klaipėdos miesto savivaldybės nuosavybėn ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

24. Dėl savivaldybės neįrengtos pastogės dalies pardavimo. Pranešėjas E. Simokaitis.

25. Dėl turto perdavimo valdyti, naudoti ir disponuoti patikėjimo teise savivaldybės biudžetinei įstaigai „Klaipėdos paplūdimiai“. Pranešėjas E. Simokaitis.

26. Dėl viešųjų tualetų ir dušų paslaugos teikimo kainos patvirtinimo. Pranešėja I. Šakalienė.

27. Dėl Klaipėdos miesto savivaldybės administracijos direktoriaus pavaduotojos Elidos Mantulovos atleidimo iš pareigų. Pranešėja I. Gelžinytė-Litinskienė.

28. Dėl Klaipėdos miesto savivaldybės administracijos direktoriaus pavadavimo. Pranešėja
I. Gelžinytė-Litinskienė.

29. Dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėjas M. Vitkus.

V. Grubliauskas supažindina su Vyriausybės atstovo Klaipėdos apskrityje tarnybos teikimu „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo, patirtinto Klaipėdos miesto savivaldybės tarybos 2017-11-23 sprendimu Nr. T2-315, pakeitimo (papildymo)“.

1. SVARSTYTA. Arūno Matuzo skyrimas į Klaipėdos „Smeltės“ progimnazijos direktoriaus pareigas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Arūno Matuzo skyrimo į Klaipėdos „Smeltės“ progimnazijos direktoriaus pareigas:

„1. Skirti nuo 2018 m. rugpjūčio 29 d. Arūną Matuzą Klaipėdos „Smeltės“ progimnazijos direktoriumi penkeriems metams iki 2023 m. rugpjūčio 28 d. įskaitytinai.

2. Nustatyti Arūnui Matuzui pareiginės algos pastoviosios dalies koeficientą:

2.1. nuo 2018 m. rugpjūčio 29 d. iki 2018 m. rugpjūčio 31 d. įskaitytinai – 8,46 (7,925 + 5%+0,138 baziniais dydžiais) baziniais dydžiais;

2.2. nuo 2018 m. rugsėjo 1 d. – 11,49 (10,945 + 5%) baziniais dydžiais.

3. Įgalioti Klaipėdos miesto savivaldybės merą Vytautą Grubliauską sudaryti terminuotą darbo sutartį su Arūnu Matuzu.“

BALSUOTA: už – 26, prieš – 0, susilaiko – 0.

2. SVARSTYTA. Komisijos sudarymas Klaipėdos miesto savivaldybės tarybos narių
2018 m. liepos 23 d. teikime pateiktiems faktams ištirti.

Pranešėjas – V. Grubliauskas, Savivaldybės meras. Aiškina, kad Savivaldybės tarybos sprendimo projektu siekiama sudaryti komisiją Klaipėdos miesto savivaldybės tarybos narių 2018 m. liepos 23 d. teikime išdėstytiems faktams dėl Klaipėdos miesto savivaldybės tarybos nario Viačeslavo Titovo veiksmų galimai sulaužant tarybos nario priesaiką ištirti. Pažymi, kad Lietuvoje teisingumą vykdo tik teismai, todėl nei vienas tarybos narys ar tarybos narių grupė negali priimti teismo sprendimo arba verdikto. Viešai pasmerkia A. Vaišvilos elgesį mitingo metu. Mano, kad V. Titovas turėtų atsiprašyti Adolfo Ramanausko-Vanago artimųjų, o A. Vaišvila – V. Titovo.

T. Fedotova sako, kad Rusų aljanso nariai, norėdami išvengti rusų kalbinės bendruomenės skilimo ir aštrios situacijos eskalavimo, susilaikys nuo visų aštrių klausimų.

V. Titovas sako, jei Taryba pritars sprendimo projektui, tai bus einama prieš laisvą žodžio teisę, prieš tarybos nario teisę atstovauti klaipėdiečius ir bus pažeista Lietuvos Respublikos Konstitucija.

V. Čepas kalba frakcijos vardu. Sako, kad buvo galima įvertinti V. Titovo elgesį santūriau, tačiau kadangi šiandien kito kelio kaip pritarti sprendimo projektui nėra, siūlo balsuoti.

A. Cesiulis sako, kad V. Titovo laisvė pareikšti savo nuomonę vienu ar kitu klausimu, pažeidžia daugumos žmonių laisves. Siūlo nediskutuoti, kas yra teisus, kas – ne, o sudaryti komisiją, kuri yra būtina, norint išspręsti šį klausimą.

A. Šulcas sako, kad komisija sudaroma ne tam, kad pakeisti V. Titovo nuomonę ar jį perauklėti, o tam, kad nustatyti faktą.

A. Barbšys sako, kad turi būti pareikalauta iš V. Titovo atsakomybės už padarytus veiksmus.

V. Grubliauskas informuoja, kad į komisijos sudėtį siūloma deleguoti:

Artūras Šulcą, Lietuvos Respublikos liberalų sąjūdžio frakcijos deleguotą atstovą,

Vaidą Žvikienę, Lietuvos Respublikos liberalų sąjūdžio frakcijos deleguotą atstovę,

Tatjaną Fedotovą, politinės partijos Rusų aljanso frakcijos deleguotą atstovę,

Arūną Barbšį, Tėvynės sąjungos-Lietuvos krikščionių demokratų frakcijos deleguotą atstovą,

Mindaugą Gylį, Visuomeninio rinkimų komiteto „Puteikis plius“ frakcijos deleguotą atstovą,

Algirdą Grublį, Pirmosios nepriklausomos miesto tarybos narių frakcijos deleguotą atstovą,

Liliją Petraitienę, Jungtinės tarybos narių frakcijos deleguotą atstovę.

V. Titovas praneša, kad balsavime nedalyvaus.

V. Grubliauskas siūlo apsispręsti dėl siūlomos sudėties komisijos sudarymo. Balsavimu (už – 23, prieš – 0, susilaiko – 3) pritarta komisijos sudėčiai.

Pertrauka.

M. Gylys praneša, kad sudaryta komisija komisijos pirmininku vienbalsiai išrinko Artūrą Šulcą.

V. Grubliauskas pažymi, kad sprendimu sudarytai komisijai pavedama iki 2018 m. rugsėjo
24 d. ištirti Klaipėdos miesto savivaldybės tarybos narių 2018 m. liepos 23 d. teikime išdėstytus faktus ir pateikti išvadą savivaldybės tarybai.

NUSPRĘSTA. Pritarti sprendimo projektui (su pakeitimu). Priimti sprendimą dėl komisijos sudarymo Klaipėdos miesto savivaldybės tarybos narių 2018 m. liepos 23 d. teikime pateiktiems faktams ištirti:

„1. Sudaryti šios sudėties komisiją Klaipėdos miesto savivaldybės tarybos narių 2018 m. liepos 23 d. teikime pateiktiems faktams ištirti:

1.1. Artūras Šulcas, Klaipėdos miesto savivaldybės tarybos narys, Lietuvos Respublikos liberalų sąjūdžio frakcijos deleguotas atstovas;

1.2. Vaida Žvikienė, Klaipėdos miesto savivaldybės tarybos narė, Lietuvos Respublikos liberalų sąjūdžio frakcijos deleguota atstovė;

1.3. Tatjana Fedotova, Klaipėdos miesto savivaldybės tarybos narė, politinės partijos Rusų aljanso frakcijos deleguota atstovė;

1.4. Arūnas Barbšys, Klaipėdos miesto savivaldybės tarybos narys, Tėvynės sąjungos-Lietuvos krikščionių demokratų frakcijos deleguotas atstovas;

1.5. Mindaugas Gylys, Klaipėdos miesto savivaldybės tarybos narys, Visuomeninio rinkimų komiteto „Puteikis plius“ frakcijos deleguotas atstovas;

1.6. Algirdas Grublys, Klaipėdos miesto savivaldybės tarybos narys, Pirmosios nepriklausomos miesto tarybos narių frakcijos deleguotas atstovas;

1.7. Lilija Petraitienė, Klaipėdos miesto savivaldybės tarybos narė, Jungtinės tarybos narių frakcijos deleguota atstovė.

2. Skirti Klaipėdos miesto savivaldybės tarybos narį Artūrą Šulcą komisijos pirmininku.

3. Pavesti šio sprendimo 1 punktu sudarytai komisijai iki 2018 m. rugsėjo 24 d. ištirti Klaipėdos miesto savivaldybės tarybos narių 2018 m. liepos 23 d. teikime išdėstytus faktus ir pateikti išvadą savivaldybės tarybai.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 22, prieš – 0, susilaiko – 3.

3. SVARSTYTA. Adolfo Ramanausko-Vanago atminimo įamžinimas.

Pranešėja – N. Laužikienė, Ugdymo ir kultūros departamento direktorė.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

V. Titovas sako, kad žmogus gali būti pripažintas kaltu tik teismo sprendimu. Lietuvos TSR aukščiausiojo teismo nuosprendžiu Adolfas Ramanauskas-Vanagas buvo pripažintas kaltu, ir kiekvieno žmogaus reikalas yra tikėti šiuo dokumentu ar ne. Siūlo pateikti užklausas archyvams apie Adolfą Ramanauską-Vanagą, pasikviesti kitų šalių istorikus ekspertus ir atidėti klausimo svarstymą kol bus gauta maksimaliai vertinga informacija.

V. Vareikis siūlo pritarti sprendimo projektui, kuriuo siūloma atminimo lenta įamžinti Adolfo Ramanausko-Vanago atminimą. Sako, kad po 1990 metų visi teisiniai aktai ir įstatymai aiškiai konstatuoja, kad nuo 1944 metų prasidėjo reokupacija, kuri tesėsi iki 1990 metų Lietuvos valstybės atstatymo. Visos tuometės politinės bylos yra neligitymios iš principo – okupanto vykdyta teisėtvarka yra neteisėta.

V. Čepas sako, kad Žymių žmonių, istorinių datų, įvykių įamžinimo ir gatvių pavadinimų suteikimo komisija vienbalsiai nusprendė pritarti Adolfo Ramanausko-Vanago atminimo įamžinimui. Siūlo baigti diskusijas ir balsuoti.

A. Cesiulis sako, kad Kultūros, švietimo ir sporto komitetas svarstė šį klausimą ir jam vienbalsiai pritarė, siūlo pritarti ir Tarybai.

A. Barbšys sako, kad Adolfo Ramanausko-Vanago dukra informavo, jog 1990 metais Lietuvos Respublikos aukščiausiojo teismo jos tėvas buvo reabilituotas, ir kas jam inkriminuojama buvo atmesta, okupacinio teismo sprendimas yra panaikintas. Teigia, kad skelbti šmeižikišką informaciją prieš asmenį, kurio gimimo šimtmetis šiemet minimas, yra netinkama. Yra už tai, kad sprendimas būtų priimtas ir atminimo lenta būtų pakabinta.

A. Grublys sako, kad klaipėdiečiams yra garbė, jog Klaipėdoje mokėsi Adolfas Ramanauskas-Vanagas, ir kad yra verta įamžinti Lietuvos ginkluotųjų pajėgų vado atminimą.

N. Puteikienė frakcijos vardu pasisako už Adolfo Ramanausko-Vanago atminimo įamžinimą Klaipėdoje. Klausia V. Titovo, gal jis norėtų atsiimti savo žodžius, tuomet nebereiktų sudaryti komisijos.

R. Taraškevičius siūlo nepasiduoti V. Titovo provokacijoms, o balsuoti už sprendimo projektą.

V. Žvikienė sako, kad šiandienos užduotis, turbūt, buvo nepasiduoti provokacijoms. Siūlo balsuoti ir priimti sprendimą.

V. Grubliauskas sako, kad jam susidarė įspūdis, jog ta maža atminimo lentelė Adolfo Ramanausko-Vanago atminimo įamžinimui, dėl kurios šiandien diskutuojama, išjudino netikėtai galingą procesą ir atskleidė skaudžias ir gilias valstybės, tautos istorines atodangas. Susidaro įspūdis, kad Adolfas Ramanauskas-Vanagas ir šiandien kovoja, ir šiandien yra su visais tais, kurie vertina, gerbia ir gina Lietuvą kaip laisvą nepriklausomą ir teisinę valstybę.

V. Titovas siūlo atidėti klausimo svarstymą.

V. Grubliauskas siūlo apsispręsti dėl V. Titovo siūlymo atidėti klausimo svarstymą. Balsavimu (už – 1, prieš – 26, susilaiko – 0) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Adolfo Ramanausko-Vanago atminimo įamžinimo:

1. Pritarti Lietuvos partizanų vado Adolfo Ramanausko-Vanago atminimo įamžinimui Klaipėdoje atminimo lenta savivaldybės lėšomis.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 1, susilaiko – 3.

4. SVARSTYTA. Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Informuoja, kad sprendimo projektas buvo pateiktas tarybai svarstyti Birželio pradžioje ir atsiimtas, siekiant įvertinti komitetų metu gautas pastabas, taip pat bendruomenės bei kurių Savivaldybės administracijos padalinių vadovų pastabas. Klausimas buvo svarstytas Kolegijoje. Prie sprendimo projekto yra pridėtas priedas, kuriame yra apibendrintos visos pastabos su Savivaldybės administracijos siūlymais, kuriems pritarė Kolegija. Taip pat antrą kartą sprendimo projektas buvo svarstytas Finansų ir ekonomikos komitete, kuriame buvo pateikta papildoma pastaba su siūlymu perkelti projektų Joniškės g. rekonstravimas rangos darbus į 2019 m., koreguojant kriterijų procentus – 2019 m. numatyti 30 proc., Modernaus bendruomenės centro-bibliotekos darbus į 2019 metus, keičiant darbų atlikimo kriterijus – 2019 m. numatyti 10 proc., 2020 m. – 20 proc. Savivaldybės administracija siūlo atsižvelgti į šią komiteto pastabą ir atitinkamai pakoreguoti Strateginį veiklos planą. Siūlo pritarti sprendimo projektui su pakeitimais, kuriems buvo pritarusi Kolegija ir su pakeitimu, kuris buvo atliktas, atsižvelgus į Finansų ir ekonomikos komiteto pastabą. Informuoja, kad liepos 24 d. buvo gauti keli pasiūlymai ir iš Tarybos narių N. Puteikienės, L. Petraitienės ir A. Barbšio, tačiau šių siūlymų Savivaldybės administracija nespėjo įvertinti, todėl nesiūlo koreguoti dokumento.

R. Taraškevičius sako, kad buvo ir daugiau Finansų ir ekonomikos komiteto pastabų. Jos buvo apsvarstytos Kolegijoje. Informuoja, kad komitetas taip pat pasiūlė Savivaldybės administracijai koreguoti Strateginį plėtros planą ir į jį įrašyti papildomus priemonės įgyvendinimo rodiklius (techninės dokumentacijos parengimas) būsimo stadiono statybai.

A. Barbšys informuoja, kad Kontrolės komitetas priėmė sprendimą dėl strateginio veiklos plano pakeitimo Miesto infrastruktūros objektų priežiūros ir modernizavimo programos priemonei „Investicinio projekto „Danės upės krantinių rekonstrukcija ir prieigų (Danės skveras su fontanais) sutvarkymas“ eiga ir vykdymas“ nedidinti finansavimą 50,5 tūkst. Eur.

A. Grublys sako, kad sprendimas buvo svarstytas Miesto plėtros ir strateginio planavimo komitete. Komiteto nariai išsakė nuomones ir pastebėjimus, į kuriuos Savivaldybės administracija reagavo, apie tai buvo diskutuota ir Kolegijoje. Pakeitimai nekeičia esminių tikslų ir uždavinių, kurie yra numatyti Strateginiame veiklos plane, todėl komitetas pritaria sprendimui ir siūlo balsuoti.

N. Puteikienė kalba frakcijos vardu. Siūlo nedidinti 10 programoje „Ugdymo proceso užtikrinimo programa“ finansavimo projekto Bendrojo ugdymo mokyklos pastato statyba šiaurinėje miesto dalyje, nes tai nepagrįsti ekonominiai kaštai, nedidinti 10 programoje „Ugdymo proceso užtikrinimo programa“ finansavimo 50 tūkst. eurų „Danės upės krantinių rekonstrukcija ir prieigų (Danės skveras su fontanais) sutvarkymas“, nes nėra aišku, kokių ir kiek darbų yra padaryta. Taip pat siūlo Kūno kultūros ir sporto plėtros programos Nr. 11 nedidinti finansavimo 40 tūkst. eurų projekto „Klaipėda – Europos sporto miestas“ įgyvendinimui, išplečiant viešinimo apimtis, nes nepateiktas šio finansavimo būtinumo pagrindimas, viešinimą atlieka Klaipėdos miesto visuomenės sveikatos biuras, kuris nėra nei reklamos, nei viešinimo specializuota įmonė. Negali pritarti tokiam Strateginiam veiklos planui.

A. Barbšys kalba frakcijos vardu. Sako, kad Kontrolės komitetas ir frakcija siūlo neskirti
50.5 tūkst. eurų Danės upės krantinių rekonstrukcijai ir prieigų sutvarkymui, neskirti papildomų lėšų bendrojo ugdymo mokyklos statybai šiaurinėje miesto dalyje ir Sporto metų viešinimui. Prašo Tarybos apsispręsi dėl frakcijos teiktų siūlymų.

J. Simonavičiūtė sako, kad prieš pusmetį pateiktas Strateginis veiklos planas nebuvo gerai paruoštas, todėl Savivaldybės administracija turėtų atkreipti dėmesį į opozicijos išsakytas pastabas. Mano, kad reikia keisti tvarkas ir viduryje metų neįvelti į tokias korekcijas, kurios iš esmės keičia metinius strateginius planus. Veikos planas pakartotinai svarstytas Strateginės plėtros grupėje, apsvarstytas Kolegijoje ir šiandien Tarybai pateiktas subalansuotas dokumentas. Siūlo pritarti sprendimo projektui.

V. Grubliauskas siūlo apsispręsti dėl pritarimo Savivaldybės administracijos siūlomiems pakeitimams. Bendru sutarimu pritarta pakeitimams.

V. Grubliauskas siūlo apsispręsti dėl pritarimo Finansų ir ekonomikos siūlomiems pakeitimams. Bendru sutarimu pritarta pakeitimams.

V. Grubliauskas siūlo apsispręsti dėl N. Puteikienės ir A. Barbšio siūlomų pakeitimų svarstymo Tarybos posėdyje.

N. Puteikienė ir A. Barbšys siūlo svarstyti visus jų pateiktus pasiūlymus.

A. Grublys siūlo nesvarstyti N. Puteikienės ir A. Barbšio frakcijų siūlomų pakeitimų.

V. Žvikienė sako, kad Kontrolės komitetas šio sprendimo projekto nesvarstė, svarstė tik atskirus investicinius projektus.

V. Grubliauskas siūlo nesvarstyti N. Puteikienės ir A. Barbšio siūlomų pakeitimų, kurie nebuvo apsvarstyti nustatyta tvarka nei Kolegijoje, nei komitetuose. Balsavimu (už – 18, prieš – 7, susilaiko – 0) pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2018 m. sausio 25 d. sprendimo Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2018–2020 metų strateginį veiklos planą, patvirtintą Klaipėdos miesto savivaldybės tarybos 2018 m. sausio 25 d. sprendimu Nr. T2-6 „Dėl Klaipėdos miesto savivaldybės 2018–2020 metų strateginio veiklos plano patvirtinimo“:

1.1. pakeisti programų Nr. 01–Nr. 13 aprašymų priedus ir juos išdėstyti nauja redakcija (pridedama);

1.2. pakeisti 1 priedą „Investicinių projektų sąrašas“ ir jį išdėstyti nauja redakcija (pridedama);

1.3. papildyti 3 priedu „Klaipėdos miesto savivaldybės 2018–2020 metų administracinės naštos mažinimo priemonių įgyvendinimo planas“ (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 4, susilaiko – 3.

Pertrauka.

A. Barbšys perskaito Klaipėdos politinių tremtinių sąjungos kreipimąsi „Dėl istorinės tiesos neatitinkančios ir pilietišką visuomenę žeidžiančius viešuosius užrašus ir simbolius“.

T. Fedotova sako, kad ji nenori kovoti su kapinėmis, nenori kovoti su atmintimi. Mano, kad kiekviena tauta turi gerbti žuvusius kareivius.

5. SVARSTYTA. Klaipėdos miesto savivaldybės tarybos 2018 m. vasario 21 d. sprendimo Nr. T2-21 „Dėl Klaipėdos miesto savivaldybės 2018 metų biudžeto patvirtinimo“ pakeitimas.

Pranešėja – R. Kambaraitė, Finansų skyriaus vedėja.

R. Kambaraitė sako, kad sprendimo projektas buvo svarstytas visuose komitetuose, jam pritarta. Finansų ir ekonomikos komitetas sprendimo projektui pritarė su pastaba: „prašyti Savivaldybės administracijos pateikti tarybos posėdžio metu informaciją, kodėl atsirado poreikis Visuomenės sveikatos biurui projektui „Klaipėda – Europos sporto miestas“ viešinti numatyti
40 tūkst. eurų. Tarybos posėdyje apsispręsti dėl lėšų skyrimo“.

A. Šulcas sako, kad buvo Kultūros, švietimo ir sporto komiteto pastaba: „prašyti Savivaldybės administracijos tarybos posėdžio metu pateikti informaciją už kokius atliktus darbus buvo pervestas apmokėjimas ir paaiškinti už kokius numatytus darbus papildomai siūloma skirti dar 50,5 tūkst. eurų investiciniam projektui „Danės upės krantinių rekonstrukcija ir prieigų (Danės skveras su fontanais) sutvarkymas“ įgyvendinti“. Sveikatos ir socialinių reikalų komitetas pritarė su rekomendacija: „rengiant 2019 metų biudžetą, Jaunimo politikos plėtros programos priemonei „Institucinių ir iniciatyvių projektų dalinis finansavimas“ numatyti 40 tūkst. eurų“.

R. Kambaraitė sako, kad Socialinių reikalų komiteto rekomendacija neliečia 2019 metų biudžeto. Dėl Danės krantinės finansavimo, buvo klausiama, kam numatoma papildomai 50 tūkst. eurų. Pagal Investicijų departamento raštą lėšos yra numatomos papildomiems projektavimo darbams dėl atsiradusios krantinės įgriuvos ir buvo nenumatyti tam tikri darbai.

J. Grubliauskienė sako, kad pirmą ketvirtį Sporto miesto renginių buvo dvigubai daugiau nei numatyta, antrą ketvirtį – apie 60 procentų daugiau, nes buvo įtrauktos organizacijos, kurios nebuvo įtrauktos į renginių planą. Dėl to ir atsirado poreikis daugiau lėšų viešinimui. Taip pat, prasidėjus viešinimui pastebėta, kad yra ir kitų kanalų viešinimui. Pažymi, kad Visuomenės sveikatos biuras nesprendžia ką ir už kokią sumą reikia viešinti, nes tam yra sudaryta darbo grupė.

A. Cesiulis sako, kad Kultūros, švietimo ir sporto komitetas pastabų turėjo, tačiau apsvarstęs visus neaiškius klausimus, sprendimo projektui pritarė.

R. Taraškevičius sako, kad svarstant klausimą Finansų ir ekonomikos komitete, buvo abejonių dėl papildomų lėšų skyrimo Sporto metų viešinimui ir Danės krantinės papildomiems projektavimo darbams finansuoti. Mano, kad nepritarus lėšų skyrimui Danės krantinės papildomiems projektavimo darbams, bus visiškai sustabdyta projekto eiga. Siūlo pritarti papildomų projektavimo darbų finansavimui.

N. Puteikienė sako, kad nepateikta informacija kokie darbai numatyti Danės upės krantinės rekonstrukcijos projekte buvo atlikti ir kiek už juos sumokėta. Nepritars sprendimo projektui, nes yra skiriami pinigai ne už darbus. Teigia, kad kreipsis į ministeriją, kad žinotų, kam yra skiriami pinigai.

A. Barbšys sako, kad Danės upės krantinių rekonstrukcijos projekto niekas nematė, todėl kol nėra atsakymų į daugybę klausimų, prašo Tarybos narių susilaikyti balsuojant dėl papildomų lėšų skyrimo. Nepritaria lėšų švaistymui ir balsuos prieš.

J. Simonavičiūtė sako, kad tiki, jei Savivaldybės administracija teigia, kad darbams apmokėti yra reikalingi pinigai, tai viskas ir bus teisingai padaryta. Siūlo apsispręsti balsavimu.

A. Šulcas siūlo apsispręsti dėl 40 tūkst. eurų skyrimo projektui „Klaipėda – Europos sporto miestas“. Balsavimu (už – 14, prieš – 5, susilaiko – 6) pritarta lėšų skyrimui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2018 m. vasario 21 d. sprendimo Nr. T2-21 „Dėl Klaipėdos miesto savivaldybės 2018 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2018 m. vasario 21 d. sprendimą Nr. T2 21 „Dėl Klaipėdos miesto savivaldybės 2018 metų biudžeto patvirtinimo“:

 1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2018 metų biudžetą – 174305,6 tūkst. eurų prognozuojamų pajamų, 174305,6 tūkst. eurų asignavimų, iš jų – 57716,8 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokymo reikmėms finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, ilgalaikiam materialiajam ir nematerialiajam turtui įsigyti, vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, dotacijos krantotvarkos programos priemonėms įgyvendinti, išlaidoms, susijusioms su pedagoginių darbuotojų skaičiaus optimizavimu, apmokėti, Europos Sąjungos finansinės paramos ir bendrojo finansavimo lėšų projektams finansuoti (1 ir 2 priedas).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 142575,7 tūkst. eurų, iš jų: darbo užmokesčiui – 64300,1 tūkst. eurų ir turtui įsigyti – 31729,9 tūkst. eurų.“;

1.3. pakeisti 3 punktą ir jį išdėstyti taip:

„3. Patvirtinti 20974,4 tūkst. eurų asignavimų (iš jų 2904,2 tūkst. eurų paskoloms grąžinti) iš apyvartinių lėšų 2018 m. sausio 1 d. likučio, iš jų: išlaidoms – 7536,0 tūkst. eurų, darbo užmokesčiui – 242,5 tūkst. eurų ir turtui įsigyti – 13438,4 tūkst. eurų (3 priedas).“;

1.4. pakeisti 1 priedą ir jį išdėstyti nauja redakcija (pridedama);

1.5. pakeisti 2 priedą ir jį išdėstyti nauja redakcija (pridedama);

1.6. pakeisti 3 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 6, susilaiko – 1.

6. SVARSTYTA. Klaipėdos miesto savivaldybės tarybos 2018 m. vasario 21 d. sprendimo Nr. T2-23 „Dėl Klaipėdos miesto savivaldybės aplinkos apsaugos rėmimo specialiosios programos 2018 m. priemonių patvirtinimo“ pakeitimas.

Pranešėja – R. Chuševė, Aplinkos kokybės skyriaus vyriausioji specialistė.

A. Šulcas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2018 m. vasario 21 d. sprendimo Nr. T2-23 „Dėl Klaipėdos miesto savivaldybės aplinkos apsaugos rėmimo specialiosios programos 2018 m. priemonių patvirtinimo“ pakeitimo:

„1. Pakeisti Klaipėdos miesto savivaldybės aplinkos apsaugos rėmimo specialiosios programos 2018 metų priemones, patvirtintas Klaipėdos miesto savivaldybės tarybos 2018 m. vasario 21 d. sprendimu Nr. T2-23 „Dėl Klaipėdos miesto savivaldybės aplinkos apsaugos rėmimo specialiosios programos 2018 m. priemonių patvirtinimo“, ir jas išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2016 m. gruodžio 22 d. sprendimo Nr. T2-291 „Dėl Klaipėdos miesto savivaldybės aplinkos monitoringo 2017–2021 m. programos patvirtinimo“ pakeitimas.

Pranešėja – R. Chuševė, Aplinkos kokybės skyriaus vyriausioji specialistė.

A. Šulcas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gruodžio 22 d. sprendimo Nr. T2-291 „Dėl Klaipėdos miesto savivaldybės aplinkos monitoringo 2017–2021 m. programos patvirtinimo“ pakeitimo:

„1. Pakeisti Klaipėdos miesto savivaldybės aplinkos monitoringo 2017–2021 m. programą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-291 „Dėl Klaipėdos miesto savivaldybės aplinkos monitoringo 2017–2021 m. programos patvirtinimo“:

1.1. pakeisti 5.4 papunkčio trečiąją pastraipą ir ją išdėstyti taip:

„2017–2021 m. laikotarpiu aplinkos oro monitoringą Klaipėdos miesto teritorijoje numatoma vykdyti 29 tyrimo vietose. Monitoringo vietos buvo parenkamos siekiant įvertinti transporto srautų, pramonės įmonių bei uosto ūkinės veiklos poveikį gyvenamai aplinkai (10 lent.). Papildomi 6 tyrimo taškai buvo parinkti siekiant įvertinti uosto ūkinės veiklos (ID27, ID26, ID24, ID29), LEZ (ID25), individualių namų šildymo poveikį aplinkos oro kokybei (ID 28) (10 lent.).“;

1.2. pakeisti 10 lentelę „Aplinkos oro monitoringo vietų lokalizacija Klaipėdos mieste“ ir ją išdėstyti nauja redakcija (1 priedas);

1.3. pakeisti 10 paveikslėlį „Aplinkos oro monitoringo vietos Klaipėdos mieste“ ir jį išdėstyti nauja redakcija (2 priedas);

1.4. pakeisti 5.5 papunktį ir jį išdėstyti taip:

„5.5. Stebimi parametrai, periodiškumas ir stebėjimo metodai.

Aplinkos oro kokybės vertinimui tyrimo vietoje stebimi: sieros dioksidas (SO2), azoto dioksidas (NO2), lakieji organiniai junginiai (benzenas, toluenas, etilbenzenas, m/p ksilenas, o-ksilenas (BTEX)), anglies monoksidas (CO), kietosios dalelės (KD10) (10 lent.). Tyrimai atliekami kartą per dvejus metus, išskyrus Smiltynėje – kasmet.“;

1.5. pakeisti 11 lentelę „Stebimi parametrai, taikomi metodai, periodiškumas“ ir ją išdėstyti nauja redakcija (3 priedas);

1.6. pakeisti 6.4 papunkčio antrąją pastraipą ir ją išdėstyti taip:

„Aplinkos triukšmo lygio stebėsenai parinktos 43 tyrimo vietos, kurios parinktos derinant su praeito monitoringo laikotarpiu, atliekant korekciją. Stebėsenos vietos koordinatės buvo koreguojamos jas tikslinant pagal vietos sąlygas, siekiant įvertinti transporto srautų – autotransporto ir geležinkelio (39 tyrimo vietos), pramoninės veiklos (7 tyrimo vietos) keliamo triukšmo sklaidą gyvenamojoje ir visuomeninės paskirties aplinkoje, taip pat įtraukta miesto tyliųjų zonų stebėsena (3 tyrimo vietos).“;

1.7. pakeisti 13 lentelę „Triukšmo monitoringo vietos Klaipėdos mieste“ ir ją išdėstyti nauja redakcija (4 priedas);

1.8. pakeisti 11 paveikslėlį „Triukšmo monitoringo vietos Klaipėdos mieste“ ir jį išdėstyti nauja redakcija (5 priedas);

1.9. pakeisti 43 lentelę „Klaipėdos miesto savivaldybės aplinkos monitoringo 2017–2021 m. planas. Suvestinė lentelė“ ir ją išdėstyti nauja redakcija (6 priedas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

8. SVARSTYTA. Konstantino Sarsanijos atminimo įamžinimas Klaipėdoje.

Pranešėja – N. Laužikienė, Ugdymo ir kultūros departamento direktorė.

A. Šulcas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Konstantino Sarsanijos atminimo įamžinimo Klaipėdoje:

„1. Pritarti futbolo klubo „Atlantas“ vyriausiojo trenerio Konstantino Sarsanijos atminimo įamžinimui Klaipėdoje atminimo lenta iniciatyvinės grupės lėšomis.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

9. SVARSTYTA. Klaipėdos miesto savivaldybės atstovo delegavimas į Regioninę kultūros tarybą.

Pranešėja – N. Laužikienė, Ugdymo ir kultūros departamento direktorė.

A. Šulcas informuoja, kad sprendimo projektui pastabų negauta, tačiau Kultūros, švietimo ir sporto komitetas į Lietuvos Respublikos kultūros ministerijos formuojamą Regioninę kultūros tarybą siūlo N. Laužikienę.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės atstovo delegavimo į Regioninę kultūros tarybą:

„Deleguoti į Lietuvos Respublikos kultūros ministerijos formuojamą Regioninę kultūros tarybą Klaipėdos miesto savivaldybės Ugdymo ir kultūros departamento direktorę Nijolę Laužikienę.“

BALSUOTA: už – 9, prieš – 1, susilaiko – 4.

10. SVARSTYTA. Architektūrinių konkursų organizavimas.

Pranešėja – E. Mantulova, Savivaldybės administracijos direktoriaus pavaduotoja. Aiškina, kad sprendimo projektui buvo pritarta Kolegijos posėdyje. Kolegija pasiūlė įtraukti papildomą punktą, nustatantį šio sprendimo įsigaliojimo pradžią ir galiojimą projektuojamiems objektams iki sprendimo įsigaliojimo. Savivaldybės administracija pateikė siūlymą koreguoti sprendimo projektą, įtraukiant papildomą punktą:

„4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

A. Šulcas siūlo apsispręsti dėl pritarimo siūlymui skelbti sprendimą viešai. Bendru sutarimu pritarta siūlymui.

N. Puteikienė kalba frakcijos vardu. Siūlo grąžinti svarstymui šį projektą, kad būtų iš naujo atliktas antikorupcinis vertinimas. Teigia, kad pagal sprendimo projektu siūlomą tvarką architektūrinio konkurso naujajai mokyklai Senvagės gatvėje nebereiks, nes ten plotas yra
5000 kv. m. Taip pat, architektūrinių konkursų nebereiks rengti naujiems miesto istorinėje dalyje bei senamiestyje visuomeninės paskirties objektams, kurių plotas iki 6000 kv. m. Siūlo nepritarti sprendimo projektui, nes jam nepritarė nei architektų bendruomenė, nei seniūnaičiai.

L. Kavaliauskas sako, kad ne kvadratiniai metrai nulemia statinio kokybę. Siūlo administracijai nevengti konkursų, siekti, kad laimėtų geri projektai.

J. Simonavičiūtė sako, kad pats įstatymas yra ydingas, ir kad reikėtų atlikti antikorupcinį vertinimą ar nėra jis įvestas vienai iš bendruomenių pataikaujant. Jei reikės konkursų, Taryba galės koreguoti priimtą sprendimą. Siūlo pritarti sprendimo projektui.

NUSPRĘSTA. Pritarti sprendimo projektui (su pakeitimu). Priimti sprendimą dėl architektūrinių konkursų organizavimo:

„1. Nustatyti, kad architektūriniu, urbanistiniu, valstybiniu ar viešojo intereso požiūriu reikšmingų objektų planavimo ar projektavimo atvejais turi būti rengiami architektūriniai ar projektų konkursai:

1.1. valstybės ar savivaldybės biudžeto lėšomis finansuojamiems objektams:

1.1.1. visuomeninės paskirties pastatams nuo 6000 kv. m.;

1.1.2. skverams, parkams, aikštėms;

1.1.3. viadukams ir tiltams;

1.2. aukštybiniams pastatams;

1.3. statiniams teritorijų planavimo dokumentuose numatytais atvejais;

1.4. miesto plėtrai ir savitumo išsaugojimui reikšmingų jo teritorijos dalių erdvinio vystymo urbanistinei idėjai, pateikiamai teritorijos vystymo koncepcijoje, išreikšti, kai valstybės ar savivaldybės institucijų iniciatyva rengiami nauji teritorijų planavimo dokumentai.

2. Nustatyti, kad Klaipėdos miesto savivaldybės tarybos atskiru sprendimu architektūriniai ar projektų konkursai gali būti nerengiami planuojant ar projektuojant Klaipėdos miestui ekonominiu, socialiniu ir (ar) kultūriniu aspektu svarbius objektus.

3. Nustatyti, kad šis sprendimas įsigalioja 2019 m. sausio 1 d. ir iki šio sprendimo įsigaliojimo pradėtų rengti projektų ar planų procedūros gali būti tęsiamos neatsižvelgiant į šį sprendimą.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 17, prieš – 3, susilaiko – 5.

11. SVARSTYTA. Valstybinės žemės sklypo Klaipėdoje, Dubysos g. 12, nuoma.

Pranešėja – R. Gružienė, Žemėtvarkos skyriaus vedėja.

A. Šulcas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl valstybinės žemės sklypo Klaipėdoje, Dubysos g. 12, nuomos:

„Išnuomoti uždarajai akcinei bendrovei „Klaipėdos baseinas“ valstybinės kitos paskirties 0,9695 ha dydžio žemės sklypą Klaipėdoje, Dubysos g. 12, unikalus Nr. 4400-3867-8292, kadastro Nr. 2101/0006:520, patikėjimo teise valdomą Klaipėdos miesto savivaldybės, ūkinei komercinei veiklai vykdyti koncesijos laikotarpiui – iki 2033 m. gegužės 29 d.“

BALSUOTA: už – 21, prieš – 0, susilaiko – 2.

12. SVARSTYTA. Klaipėdos miesto savivaldybės tarybos 2017 m. kovo 30 d. sprendimo
Nr. T2-75 „Dėl Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“ pakeitimas.

Pranešėja – V. Lendraitienė, Statybos ir infrastruktūros įgyvendinimo poskyrio vedėja.

A. Šulcas informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai, tik yra gauta rekomendacija kitiems metams iš Finansų ir ekonomikos komiteto.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. kovo 30 d. sprendimo Nr. T2-75 „Dėl Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“ pakeitimo:

„1. Pakeisti Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašą, patvirtintą Klaipėdos miesto savivaldybės tarybos 2017 m. kovo 30 d. sprendimu Nr. T2-75 „Dėl Fizinių ar juridinių asmenų, pageidaujančių skirti tikslinių lėšų Klaipėdos miesto savivaldybės teritorijoje esančiai viešai susisiekimo infrastruktūrai, pasiūlymų teikimo, vertinimo, pripažinimo tinkamais įgyvendinti ir finansavimo tvarkos aprašo patvirtinimo“:

1.1. pakeisti 12 punktą ir jį išdėstyti taip:

„12. Statybos ir infrastruktūros plėtros skyrius patikrina, ar gauti pasiūlymai atitinka šiuos kriterijus:

12.1. susisiekimo infrastruktūros projekto tikslas – naudoti lėšas susiekimo infrastruktūrai projektuoti, statyti, rekonstruoti, taisyti (remontuoti);

12.2. atitiktis statybos techniniams reglamentams ir teritorijų planavimo dokumentams;

12.3. techninė galimybė įgyvendinti pasiūlymą – susisiekimo infrastruktūrai užtenka vietos, reljefo, ar kitų inžinerinių statinių ypatybės neriboja infrastruktūros įrengimo galimybių;

12.4. objektas aptarnauja švietimo, vaikų ugdymo ir užimtumo, socialines paslaugas teikiančias įstaigas arba tarnauja ne mažiau kaip 10 gyvenamųjų namų ir (ar) negyvenamųjų pastatų;

12.5. pagal galiojančius teritorijų planavimo dokumentus joks fizinis ar juridinis asmuo nėra įpareigotas įrengti pasiūlyme numatytos infrastruktūros;

12.6. ar pateikta preliminari susisiekimo infrastruktūros projekto vertė pagrįsta;

12.7. ar pareiškėjas prisideda prie projekto įgyvendinimo ne mažiau nei 10 proc. projekto vertės.“;

1.2. pakeisti 13 punktą ir jį išdėstyti taip:

„13. Pasiūlymai, kurie netenkina visų Tvarkos aprašo 12 punkte nustatytų kriterijų, yra nenagrinėjami toliau, ir apie tai pareiškėjas informuojamas raštu per 5 darbo dienas, nurodant atmetimo priežastis.“;

1.3. pakeisti 20 punktą ir jį išdėstyti taip:

„20. Projektams, įgyvendinamiems Savivaldybės biudžeto lėšomis, prioritetų eilė sudaroma vadovaujantis Investicijų projektų planavimo, rengimo ir įgyvendinimo aprašu, patvirtintu Klaipėdos miesto savivaldybės administracijos direktoriaus 2018 m. birželio 21 d. įsakymu Nr. AD1 1574.“;

1.4. papildyti nauju 22 punktu:

„22. Savivaldybės struktūrinių padalinių atsakomybė:

22.1. už pasiūlymo ir kitų dokumentų priėmimą ir registravimą atsako Dokumentų valdymo skyrius (kai kreipiasi juridiniai asmenys) ir Vieno langelio ir e. paslaugų poskyris (kai kreipiasi fiziniai asmenys);

22.2. už informavimą, dokumentų patikrą, rangos darbų ir (ar) paslaugų teikimo sutarčių vykdymą atsako Statybos ir infrastruktūros plėtros skyrius;

22.3. už projekto finansinę apskaitą atsako Apskaitos skyrius;

22.4. už viešųjų pirkimų organizavimą, vykdymą ir rangos darbų ir (ar) paslaugų teikimo sutarčių sudarymą atsako Viešųjų pirkimų skyrius;

22.5. už projektų atitikimą teritorijų planavimo dokumentams atsako Architektūros skyrius.“;

1.5. papildyti nauju 23 punktu:

„23. Už Tvarkos aprašo vykdymo kontrolę atsako Savivaldybės administracijos direktorius.“;

1.6. buvusius 22 ir 23 punktus laikyti atitinkamai 24 ir 25 punktais;

1.7. papildyti 26 punktu:

„26. Informacija apie Savivaldybės tarybos sprendimą pripažinti pasiūlymą (-us) tinkamu ( ais) įgyvendinti per 5 darbo dienas viešai paskelbiama Savivaldybės interneto svetainėje ir išsiunčiama paštu suinteresuotam asmeniui per 3 darbo dienas.“

2. Nustatyti, kad šis sprendimas įsigalioja 2019 m. sausio 1 d.“

BALSUOTA: už – 23, prieš – 0, susilaiko – 1.

13. SVARSTYTA. Klaipėdos miesto savivaldybės tarybos 2018 m. gegužės 31 d. sprendimo Nr. T2-102 „Dėl fiksuotų pajamų mokesčio dydžių, taikomų įsigyjant verslo liudijimus 2019 metais vykdomai veiklai, patvirtinimo“ pakeitimas.

Pranešėja – K. Petraitienė, Mokesčių skyriaus vedėja.

A. Šulcas informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2018 m. gegužės 31 d. sprendimo Nr. T2-102 „Dėl fiksuotų pajamų mokesčio dydžių, taikomų įsigyjant verslo liudijimus 2019 metais vykdomai veiklai, patvirtinimo“ pakeitimo:

„1. Pakeisti 2019 metais verslo liudijimus įsigyjantiems gyventojams taikomų lengvatų sąrašą, patvirtintą Klaipėdos miesto savivaldybės tarybos 2018 m. gegužės 31 d. sprendimu Nr. T2-102 „Dėl fiksuotų pajamų mokesčio dydžių, taikomų įsigyjant verslo liudijimus 2019 metais vykdomai veiklai, patvirtinimo“, ir pripažinti netekusiu galios 4 punktą.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

14. SVARSTYTA. Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimas.

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektą svarstė Finansų ir ekonomikos bei Kultūros, švietimo ir sporto komitetai. Kultūros, švietimo ir sporto komitetas paprašė pakeisti aiškinamojo rašto 6 punktą. Savivaldybės administracija atsižvelgė į pastabą ir pakeitė aiškinamąjį. Kultūros, švietimo ir sporto komitetas pritarė su pastaba: „reglamentuoti, kad sprendimas galioja tik 2018 metais“. Į šią pastabą Savivaldybės administracija atsižvelgė, sprendimo projektas yra pakoreguotas.

R. Taraškevičius informuoja, kad komitetas nutarė, jog pristatant sprendimo projektą Tarybai būtų pateikta ir šios įstaigos finansinių rodiklių suvestinė (I pusmečio balansas).

N. Laužikienė informuoja, kad informacija Tarybos nariams išsiųsta vakar. Esmė balanso: yra minusinė šios įstaigos veikla.

A. Šulcas siūlo apsispręsti dėl pritarimo Finansų ir ekonomikos komiteto siūlymui, jog sprendimas galioja tik 2018 metais. Bendru sutarimu pritarta siūlymui.

N. Puteikienė kalba frakcijos vardu. Reikalauja, jog būtų pakeista tvarka ir savivaldybė įsipareigotų užtikrinti atlyginimų fondą. Teigia, kad prašoma pinigų, nors nemokami atlyginimai darbuotojams, yra perkami prabangūs automobiliai, daromi remontai. Balsuos prieš sprendimą. Ugdymo ir kultūros departamentui siūlo grįžti prie tvarkos, kuri būtų logiška ir nereikėtų metų viduryje ateiti į Tarybą prašyti neapibrėžtos sumos pinigų.

A. Barbšys sako, kad reikia turėti aiškią analizę ką toliau daryti su nuostolingai dirbančiomis bazėmis. Nepritaria siūlymui, kad sporto bazių išlaidų skirtumas būtų dengiamas iš Savivaldybės biudžeto lėšų.

R. Taraškevičius sako, kad Finansų ir ekonomikos komitetas rekomendavo Savivaldybės administracijai spręsti klausimą dėl nuostolingai dirbančių bazių.

A. Šulcas siūlo Finansų ir ekonomikos bei Kultūros, švietimo ir sporto komitetams išsamiau paanalizuoti sporto bazių veiklos klausimą.

J. Simonavičiūtė sako, kad iki metų galo reikės apsispręsti ką daryti su nuostolingai dirbančiomis sporto bazėmis. Siūlo pritarti sprendimo projektui su Finansų ir ekonomikos komiteto rekomendacija.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2017 m. spalio 19 d. sprendimo Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ pakeitimo:

„1. Pakeisti Klaipėdos miesto savivaldybės tarybos 2017 m. spalio 19 d. sprendimą Nr. T2-244 „Dėl biudžetinės įstaigos Klaipėdos miesto sporto bazių valdymo centro teikiamų atlygintinų paslaugų kainų nustatymo“ ir jo priedą papildyti 4 punktu:

„4. Sporto bazių, kurių 2018 metais gaunamos pajamos nepadengia patiriamų eksploatacinių ir administravimo išlaidų, skirtumas dengiamas iš savivaldybės biudžeto lėšų.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 18, prieš – 4, susilaiko – 3.

15. SVARSTYTA. Leidimas nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei

Pranešėja – N. Laužikienė, Ugdymo ir kultūros departamento direktorė. Aiškina, kad sprendimo projektą svarstė Finansų ir ekonomikos, Kultūros, švietimo ir sporto bei Sveikatos ir socialinių reikalų komitetai. Finansų ir ekonomikos komitetas paprašė pateikti Tarybai 1 punkte nurodytos asmenų grupės naudojimosi Klaipėdos miesto daugiafunkcio sveikatingumo centro teikiamomis paslaugomis tvarkos aprašo projektą. Savivaldybės tarybai projektas yra pateiktas.

NUSPRĘSTA. Pritarti sprendimo projektui. Priimti sprendimą dėl leidimo nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei:

„1. Leisti nemokamai naudotis Klaipėdos miesto daugiafunkcio sveikatingumo centro paslaugomis senjorams, neįgaliesiems, sportininkams ir plaukimo veteranų rinktinei.

2. Nustatyti senjorų, neįgaliųjų, sportininkų ir plaukimo veteranų rinktinės naudojimosi Klaipėdos miesto daugiafunkcio sveikatingumo centro paslaugomis atrankos kriterijus (1 priedas).

3. Nustatyti Klaipėdos miesto daugiafunkcio sveikatingumo centro teikiamų paslaugų 1 punkte nurodytai asmenų grupei suteikimo apimtį (2 priedas).

4. Įpareigoti Klaipėdos miesto savivaldybės administracijos direktorių patvirtinti 1 punkte nurodytos asmenų grupės naudojimosi Klaipėdos miesto daugiafunkcio sveikatingumo centro teikiamomis paslaugomis tvarkos aprašą.

5. Pavesti BĮ „Gintaro“ sporto centrui ir BĮ Klaipėdos miesto visuomenės sveikatos biurui teikti 1 punkte nurodytas viešąsias paslaugas.

6. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 16, prieš – 0, susilaiko – 9.

Pertrauka.

16. SVARSTYTA. Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašo patvirtinimas.

Pranešėja – J. Asadauskienė, Sveikatos apsaugos skyriaus vedėja. Aiškina, kad Savivaldybės administracija prašo leisti patikslinti tvarkos aprašo 12 punktą ir jį išdėstyti taip: „12. Perkant projektuose numatytas paslaugas, prekes bei atliekamus darbus privaloma vadovautis Lietuvos Respublikos viešųjų pirkimų įstatymu“. Informuoja, kad pakeitimui pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašo patvirtinimo:

„1. Patvirtinti Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2011 m. rugsėjo 22 d. sprendimą Nr. T2-280 „Dėl Klaipėdos miesto savivaldybės gyventojų sveikatos priežiūros rėmimo iš savivaldybės biudžeto tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 17, prieš – 0, susilaiko – 2.

17. SVARSTYTA. Klaipėdos miesto savivaldybės tarybos 2017 m. lapkričio 23 d. sprendimo Nr. T2-315 „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“ pakeitimas.

Pranešėja – Z. Stankienė, Kapinių priežiūros skyriaus vedėja.

J. Simonavičiūtė informuoja, kad sprendimo projektui be pastabų pritarė Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. lapkričio 23 d. sprendimo Nr. T2-315 „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“ pakeitimo:

„1. Pakeisti Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašą, patvirtintą Klaipėdos miesto savivaldybės tarybos 2017 m. lapkričio 23 d. sprendimu Nr. T2-315 „Dėl Leidimų laidoti išdavimo, laidojimo ir Klaipėdos miesto viešųjų kapinių lankymo tvarkos aprašo patvirtinimo ir Netvarkomų kapaviečių pripažinimo neprižiūrimomis ir kapavietės identifikavimo komisijos nuostatų patvirtinimo“, ir 5.3 papunktį išdėstyti taip:

„5.3. medicininį mirties liudijimą, mirties liudijimą, laidojant gimusius negyvus kūdikius – medicininį perinatalinės mirties liudijimą ar Lietuvos Respublikos sveikatos apsaugos ministro patvirtintos formos medicinos dokumentų išrašą, jeigu norima laidoti žmogaus vaisių (vaisius) iki 22 os nėštumo savaitės;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

18. SVARSTYTA. Klaipėdos miesto savivaldybės atsinaujinančių išteklių energijos naudojimo veiksmų plano iki 2020 metų patvirtinimas.

Pranešėjas – A. Gaižutis, Butų ir energetikos poskyrio vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

A. Barbšys sako, kad sprendimo projekte yra kažkokie variantai, tačiau tvirtinti pateiktas tik plėtros veiksmų planas, todėl jam neaišku kuris variantas tvirtinamas. Negali pritarti, nes išlaidos pagal scenarijus yra nuo nulio iki pusės milijardo eurų.

N. Puteikienė prašo mero ir Savivaldybės administracijos dėti visas pastangas, kad „Geotermos“ šiluma būtų įtraukta į Klaipėdos miesto savivaldybės atsinaujinančių išteklių energijos naudojimo plėtros veiksmų planą.

A. Šulcas aiškina, kad pašildytas vanduo kainuotų pakankamai brangiai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės atsinaujinančių išteklių energijos naudojimo veiksmų plano iki 2020 metų patvirtinimo:

„1. Patvirtinti Klaipėdos miesto savivaldybės atsinaujinančių išteklių energijos naudojimo plėtros veiksmų planą iki 2020 metų (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 0, susilaiko – 4.

19. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas socialinio būsto nuomininkei E. R., gyvenančiai (duomenys neskelbtini) Klaipėdoje, unikalus Nr. (duomenys neskelbtini).

2. Nuomoti sprendimo 1 punkte nurodytas gyvenamąsias patalpas savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R = 1,2.“

BALSUOTA: už – 24, prieš – 0, susilaiko – 0.

20. SVARSTYTA. Savivaldybės gyvenamųjų patalpų nuomos administravimo ir šių patalpų, kaip nuosavybės teisės objekto, valdymo išlaidų tarifo nustatymas.

Pranešėja – D. Netikšienė, Socialinio būsto skyriaus vedėja.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės gyvenamųjų patalpų nuomos administravimo ir šių patalpų, kaip nuosavybės teisės objekto, valdymo išlaidų tarifo nustatymo:

„1. Nustatyti savivaldybės gyvenamųjų patalpų nuomos administravimo ir šių patalpų, kaip nuosavybės teisės objekto, valdymo išlaidų tarifą per mėnesį – 0,26 Eur be PVM už vieną kvadratinį metrą nuomojamo bendro naudingo ploto.

2. Pripažinti netekusiu galios Klaipėdos miesto savivaldybės tarybos 2014 m. rugsėjo 15 d. sprendimą Nr. T2-210 „Dėl išlaidų, susijusių su savivaldybės gyvenamųjų patalpų nuomos administravimu ir patalpų, kaip nuosavybės teisės objekto, valdymu, tarifo nustatymo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 1.

21. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – D. Netikšienė, Socialinio būsto skyriaus vedėja.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti savivaldybės biudžeto sąskaita socialinio būsto (duomenys neskelbtini) Klaipėdoje nuomininkę A. K. (šeima – 3 asmenys) nuo šio būsto nuomos mokesčio mokėjimo už laikotarpį nuo 2018 m. liepos 1 d. iki 2018 m. gruodžio 31 d.“

BALSUOTA: už – 24, prieš – 0, susilaiko – 0.

22. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausantį ir šiuo metu Klaipėdos vaikų globos namų „Rytas“ patikėjimo teise valdomą ilgalaikį materialųjį turtą, kurio bendra įsigijimo vertė – 10 850,73 Eur, likutinė vertė 2018-06-30 – 2 160,08 Eur, ir trumpalaikį materialųjį turtą, kurio bendra įsigijimo vertė – 2 150,61 Eur, valdyti, naudoti ir disponuoti patikėjimo teise Klaipėdos socialinių paslaugų centrui „Danė“ (priedas).

2. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos vaikų globos namų „Rytas“ patikėjimo teise valdomas negyvenamąsias patalpas Taikos pr. 68, Klaipėda (unikalus Nr. 2197-1005-5016, žymėjimo indeksai: nuo 1-21 iki 1-35, 1-37, nuo 1 39 iki 1-42, nuo 1-44 iki 1-56 ir 1-58, perduodamas plotas – 632,32 kv. m, bendra įsigijimo vertė – 251 538,10 Eur, likutinė vertė 2018-06-30 – 123 096,20 Eur), valdyti, naudoti ir disponuoti patikėjimo teise Klaipėdos „Gilijos“ pradinei mokyklai.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

23. SVARSTYTA. Mokyklinio autobuso perėmimas Klaipėdos miesto savivaldybės nuosavybėn ir jo perdavimo valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl mokyklinio autobuso perėmimo Klaipėdos miesto savivaldybės nuosavybėn ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos Švietimo aprūpinimo centro patikėjimo teise valdomą mokyklinį M2 klasės autobusą „Volkswagen Crafter“, kurio įsigijimo (likutinė) vertė – 40 237,34 Eur.

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos „Medeinės“ mokyklai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 0.

24. SVARSTYTA. Savivaldybės neįrengtos pastogės dalies pardavimas.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl savivaldybės neįrengtos pastogės dalies pardavimo:

„Parduoti savivaldybei nuosavybės teise priklausančios neįrengtos pastogės dalį:

1. A. B., (duomenys neskelbtini), Klaipėda, 621/8134 neįrengtos pastogės dalį, 6,21 kv. metro ploto, bendras plotas – 81,34 kv. metro, unikalus Nr. (duomenys neskelbtini), namo statybos metai – 1930. Kaina – 1 043,34 Eur (vienas tūkstantis keturiasdešimt trys eurai 34 ct), iš jų 43,34 Eur (keturiasdešimt trys eurai 34 ct) – už turto vertės nustatymą;

2. D. V., (duomenys neskelbtini), Klaipėda, 620/8134 neįrengtos pastogės dalių, 6,20 kv. metro ploto, bendras plotas – 81,34 kv. metro, unikalus Nr. (duomenys neskelbtini), namo statybos metai – 1930. Kaina – 1 043,33 Eur (vienas tūkstantis keturiasdešimt trys eurai 33 ct), iš jų 43,33 Eur (keturiasdešimt trys eurai 33 ct) – už turto vertės nustatymą;

3. L. L., Gulbių g. 4-9, Klaipėda, 620/8134 neįrengtos pastogės dalių, 6,20 kv. metro ploto, bendras plotas – 81,34 kv. metro, unikalus Nr. (duomenys neskelbtini), namo statybos metai – 1930. Kaina – 1043,33 Eur (vienas tūkstantis keturiasdešimt trys eurai 33 ct), iš jų 43,33 Eur (keturiasdešimt trys eurai 33 ct) – už turto vertės nustatymą.“

BALSUOTA: už – 23, prieš – 0 susilaiko – 1.

25. SVARSTYTA. Turto perdavimas valdyti, naudoti ir disponuoti patikėjimo teise savivaldybės biudžetinei įstaigai „Klaipėdos paplūdimiai“.

Pranešėjas – E. Simokaitis, Turto skyriaus vedėjas.

J. Simonavičiūtė informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugas komitetai. Finansų ir ekonomikos komitetas paprašė administracijos per mėnesį pateikti komitetui informaciją apie galimas parkų valdymo schemas.

A. Barbšys sako, kad administracija teikia netinkamą sprendimą, nes tualetas jau funkcionuoja, todėl neaišku kas jį dabar eksploatuoja. Nepritaria siūlymui, kad tualetą eksploatuotų „Klaipėdos paplūdimiai“, nes mano, kad buvo galima rasti geresnį sprendimą ir tinkamu laiku.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise savivaldybės biudžetinei įstaigai „Klaipėdos paplūdimiai“:

„1. Perduoti Klaipėdos miesto savivaldybei nuosavybės teise priklausantį nekilnojamąjį turtą – viešąjį tualetą H. Manto g. 81, Klaipėda (unikalus Nr. 4400-4705-2777, plotas – 54,51 kv. m, pažymėjimas plane – 1L1b, įsigijimo vertė – 89 477,00 Eur), valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 5.

26. SVARSTYTA. Viešųjų tualetų ir dušų paslaugos teikimo kainos patvirtinimas.

Pranešėja – I. Šakalienė, Miesto tvarkymo skyriaus vedėja.

J. Simonavičiūtė sako, kad sprendimo projektui pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl viešųjų tualetų ir dušų paslaugos teikimo kainos patvirtinimo:

„1. Patvirtinti viešųjų tualetų ir dušų, priklausančių Klaipėdos miesto savivaldybei, paslaugos teikimo kainą: tualeto – 0,30 Eur, dušo – 1,50 Eur.

2. Pripažinti netekusiais galios:

2.1. Klaipėdos miesto savivaldybės tarybos 2004 m. birželio 23 d. sprendimą Nr. 1-274 „Dėl viešojo tualeto Kopų g. 1A, Melnragėje, paslaugų teikimo tarifų nustatymo“ su visais pakeitimais ir papildymais;

2.2. Klaipėdos miesto savivaldybės tarybos 2014 m. spalio 23 d. sprendimą Nr. T2-272 „Dėl viešųjų konteinerinių tualetų paslaugos teikimo tarifo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 0, susilaiko – 3.

27. SVARSTYTA. Klaipėdos miesto savivaldybės administracijos direktoriaus pavaduotojos Elidos Mantulovos atleidimas iš pareigų.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos direktoriaus pavaduotojos Elidos Mantulovos atleidimo iš pareigų:

„1. Atleisti 2018 m. rugpjūčio 10 d. Elidą Mantulovą, Klaipėdos miesto savivaldybės administracijos direktoriaus pavaduotoją, iš politinio (asmeninio) pasitikėjimo valstybės tarnautojo Klaipėdos miesto savivaldybės administracijos direktoriaus pavaduotojo pareigų, atsistatydinus savo noru.

2. Įpareigoti Klaipėdos miesto savivaldybės administracijos Finansų ir turto departamento direktorių-vyriausiąjį buhalterį išmokėti E. Mantulovai piniginę kompensaciją už nepanaudotas kasmetinių atostogų dienas.“

BALSUOTA: už – 19, prieš – 1, susilaiko – 3.

28. SVARSTYTA. Klaipėdos miesto savivaldybės administracijos direktoriaus pavadavimas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos direktoriaus pavadavimo:

„1. Pavesti Klaipėdos miesto savivaldybės administracijos direktoriaus pavaduotojai Alinai Velykienei pavaduoti Klaipėdos miesto savivaldybės administracijos direktorių, jam negalint eiti pareigų.

2. Pavesti Klaipėdos miesto savivaldybės administracijos direktoriaus pavaduotojui Olegui Mariničiui (Oleg Marinič) pavaduoti Klaipėdos miesto savivaldybės administracijos direktorių, jam ir Klaipėdos miesto savivaldybės administracijos direktoriaus pavaduotojai Alinai Velykienei negalint eiti pareigų.

3. Pripažinti netekusiu galios Klaipėdos miesto savivaldybės tarybos 2015 m. gegužės 28 d. sprendimą Nr. T2-109 „Dėl Klaipėdos miesto savivaldybės administracijos direktoriaus pavadavimo“ su visais pakeitimais ir papildymais.

4. Nustatyti, kad šis sprendimas įsigalioja 2018 m. rugsėjo 1 d.“

BALSUOTA: už – 22, prieš – 0, susilaiko – 0.

29. SVARSTYTA. Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimas.

Pranešėjas – M. Vitkus, Savivaldybės tarybos ir mero sekretorius.

J. Simonavičiūtė sako, kad ji dalyvavo Proveržio strategijos kūrimo procese, todėl mano, kad turi pakankamai žinių, kurios pravers Miesto plėtros ir strateginio planavimo komiteto darbe, svarstant strategijos problemas.

V. Vareikis sako, kad veikla Finansų ir ekonomikos komitete jam yra įdomi, ir mano, kad sugebės jame dirbti.

V. Čepas sako, kad keista, jog likus keliems mėnesiams iki kadencijos pabaigos, yra keičiamos komitetų sudėtys.

R. Didžiokas sako, kad tokiuose komitetų sudėčių keitimuose mato nepasitikėjimą vieno komiteto pirmininku. Mano, kad klausimas nėra toks paprastas, todėl jį reikėtų išnagrinėti detaliau. Negalės pritarti šiam siūlymui.

V. Žvikienė sako, kad kokiam komitete dirbti, renkasi pats Tarybos narys, ir šiuo atveju, klausimas svarstomas abiejų Tarybos narių prašymu.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gegužės 7 d. sprendimo Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo:

„1. Pakeisti Klaipėdos miesto savivaldybės tarybos 2015 m. gegužės 7 d. sprendimą
Nr. T2-85 „Dėl Klaipėdos miesto savivaldybės tarybos komitetų sudėčių patvirtinimo“:

1.1. pakeisti 1.1 papunktį ir jį išdėstyti taip:

„1.1. Finansų ir ekonomikos komitetas: Rimantas Taraškevičius, Artūras Šulcas, Vygantas Vareikis, Andrej Kugmerov, Arūnas Barbšys, Viačeslav Titov;“;

1.2. pakeisti 1.2 papunktį ir jį išdėstyti taip:

„1.2. Miesto plėtros ir strateginio planavimo komitetas: Jurgita Choromanskytė, Algirdas Grublys, Judita Simonavičiūtė, Valdemaras Anužis, Aldona Staponkienė, Laisvūnas Kavaliauskas;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 1, susilaiko – 5.

Posėdžio pabaiga – 16.30 val.

Savivaldybės meras Vytautas Grubliauskas

Savivaldybės mero pavaduotoja Judita Simonavičiūtė

Savivaldybės mero pavaduotojas Artūras Šulcas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2018-09-05